pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ศุภมาส” ดัน มรภ.ศรีสะเกษ ผลิตบัณฑิตให้สอดคล้องกับบริบทพื้นที่ ตอบโจทย์ความต้องการของประเทศ เข้าสู่ตลาดแรงงานได้อย่างมีประสิทธิภาพ
วันพุธที่ 13 มีนาคม 2567
“ศุภมาส” ดัน มรภ.ศรีสะเกษ ผลิตบัณฑิตให้สอดคล้องกับบริบทพื้นที่ ตอบโจทย์ความต้องการของประเทศ เข้าสู่ตลาดแรงงานได้อย่างมีประสิทธิภาพ
“ศุภมาส” ดัน มรภ.ศรีสะเกษ ผลิตบัณฑิตให้สอดคล้องกับบริบทพื้นที่ ตอบโจทย์ความต้องการของประเทศ เข้าสู่ตลาดแรงงานได้อย่างมีประสิทธิภาพ
เมื่อวันที่ 8 มี.ค. นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย ดร.จันทร์เพ็ญ เมฆาอภิรักษ์ ผู้ตรวจราชการกระทรวง อว. ศ.ดร.ชูกิจ ลิมปิจํานงค์ ผอ.สํานักงานพัฒนาวิทยาศาสตร์และเทคโนโลยีแห่งชาติ (สวทช.) นายพันธุ์เพิ่มศักดิ์ อารุณี ผอ.กองขับเคลื่อนและพัฒนาการอุดมศึกษา วิทยาศาสตร์ วิจัยและนวัตกรรม สํานักงานปลัดกระทรวง อว. และคณะ ลงพื้นที่จังหวัดศรีสะเกษ เพื่อตรวจเยี่ยมมหาวิทยาลัยราชภัฏศรีสะเกษ (มรภ.ศรีสะเกษ) โดยมี รศ.ดร.ประกาศิต อานุภาพแสนยากร รักษาราชการแทนอธิการบดี มรภ.ศรีสะเกษ คณาจารย์ และนักศึกษา ให้การต้อนรับ ณ ห้องประชุมพระยาไกรภักดี ชั้น 2 ศูนย์ศิลปะและวัฒนธรรม มรภ.ศรีสะเกษ
นางสาวศุภมาส กล่าวว่า กระทรวง อว. มีการดําเนินการใน 2 ส่วนหลัก คือด้านการอุดมศึกษา และด้านวิทยาศาสตร์และนวัตกรรม โดยกระทรวง อว. มีภารกิจในการสร้างกําลังคน ซึ่งปัจจุบันทั่วโลกต่างส่งเสริม Life Long Learning ซึ่งหมายถึงมหาวิทยาลัยจะไม่ใช่พื้นที่ของคนอายุ 19-23 ปี แต่จะเป็นพื้นที่การเรียนรู้สําหรับคนทุกช่วงวัย นําไปสู่ คลังหน่วยกิตแห่งชาติ (National Credit Bank) สําหรับผู้คนที่ต้องการ Upskill พัฒนาทักษะเดิม และ Reskill เพิ่มเติมทักษะใหม่ ยกระดับพื้นฐานความเป็นอยู่ นอกจากนี้ กระทรวง อว. ยังมุ่งสนับสนุนให้นักศึกษาได้เรียนอยู่ในสถาบันอุดมศึกษาอย่างมีความสุข มีรายได้ระหว่างเรียน โดยให้มีการจัดการเรียนการสอนภายในห้องเรียนควบคู่ไปกับการทํางานในสถานที่จริง ทั้งนี้ จําเป็นต้องอาศัยการเชื่อมโยงระหว่างสถาบันอุดมศึกษาและสถานประกอบการในท้องถิ่น เพื่อเป้าประสงค์ให้บัณฑิตสามารถเข้าสู่ตลาดแรงงานได้อย่างมีประสิทธิภาพ รวมถึงลดปัญหาในด้านของการว่างงานอนาคตด้วย นอกจากนี้ กระทรวง อว. ยังมีหน่วยงานภายในที่ดูแลด้านงบประมาณการวิจัย โดยมุ่งผลักดันการทําวิจัยร่วมกับมหาวิทยาลัย เพื่อให้เกิดการดําเนินการจริง ให้วิจัยไม่ได้อยู่เพียงแค่บนหิ้ง แต่สามารถนํามาสร้างประโยชน์ให้ประเทศอย่างเป็นรูปธรรม
“กระทรวง อว. ยินดีสนับสนุน มรภ.ศรีสะเกษในทุกด้าน เพื่อเป้าหมายเดียวกันคือการผลิตบัณฑิตออกมาอย่างมีประสิทธิภาพ มีการนําวิจัยและนวัตกรรมไปใช้ในอุตสาหกรรมได้อย่างแท้จริง” รมว.อว. กล่าว
ด้าน รศ.ดร.ประกาศิต กล่าวว่า มรภ.ศรีสะเกษ มีการดําเนินงานตามวัฒนธรรมองค์กรที่ว่า “ความรู้คู่คุณธรรม น้อมนําศาสตร์พระราชา สู่การพัฒนาที่ยั่งยืน” โดยเป็นมหาวิทยาลัยแห่งการพัฒนาท้องถิ่น มีความมุ่งหวังที่จะสามารถผลิตบัณฑิตที่มีความรู้ความสามารถ มีคุณธรรม สามารถรับใช้สังคม ชี้นําชุมชนท้องถิ่นและสังคมให้ดํารงอยู่ภายใต้สภาพการณ์ที่มีข้อจํากัดได้อย่างเหมาะสม เป็นส่วนหนึ่งในการนําพาประเทศให้ก้าวข้ามกับดักประเทศรายได้ปานกลางและลดความเหลื่อมล้ําด้วยการส่งเสริมและพัฒนาสินค้าและบริการมูลค่าสูง นําเทคโนโลยี นวัตกรรมดิจิทัลสมัยใหม่ทลายข้อจํากัด ให้เกิดการก้าวกระโดดของการพัฒนาต่อยอด และสร้างการเติบโตทางเศรษฐกิจอย่างยั่งยืน กระจายรายได้ โอกาส และความมั่งคั่งแบบทั่วถึง
รัฐบาลไทย-ข่าวทำเนียบรัฐบาล-แรงไม่หยุด ! ยางพาราพุ่งทะลุ 90 บาท สูงสุดในรอบ 7 ปี “ธรรมนัส”กำชับจัดการยางพาราอย่างรอบด้านยกเป็นผลงาน ก.เกษตรฯ
วันพุธที่ 13 มีนาคม 2567
แรงไม่หยุด ! ยางพาราพุ่งทะลุ 90 บาท สูงสุดในรอบ 7 ปี “ธรรมนัส”กําชับจัดการยางพาราอย่างรอบด้านยกเป็นผลงาน ก.เกษตรฯ
“โฆษกเกษตรเผย ก.เกษตรเอาจริง ดันราคายางพาราดีขึ้นต่อเนื่อง ล่าสุดทะลุ 90 บาท สูงสุดในรอบ 85 เดือน เดินหน้าตามนโยบายรัฐบาลเศรษฐาฯ “ธรรมนัส “คุมเข้มผลักดันขายคาร์บอนเครดิตในสวนยางไทย เพิ่มรายได้ชาวสวนยาง กว่า 2.4 หมื่นล้านบาท ”
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) เปิดเผยถึงสถานการณ์ราคายางพาราในปัจจุบันดีดตัวสูงขึ้นอย่างต่อเนื่อง ล่าสุด ราคายางที่ซื้อขายผ่านสํานักงานตลาดกลางยางพารา ของการยางแห่งประเทศไทย (กยท.) พุ่งทะลุ 90 บาทไปแล้ว ซึ่งราคาซื้อขายยางแผ่นรมควันอยู่ที่ 90.09 บาท/กก. ถือเป็นราคาสูงที่สุดในรอบ 85 เดือน (7 ปี 1 เดือน) โดยปรับตัวสูงขึ้นมาอย่างต่อเนื่องและคาดว่าจะยังคงอยู่ในทิศทางแนวโน้มขาขึ้นต่อไป ด้านร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ กําชับสั่งการให้นายณกรณ์ ตรรกวิรพัท ผู้ว่าการการยางแห่งประเทศไทย มุ่งดําเนินงานสนับสนุนให้เกิดการสร้างรายได้ให้เกษตรกรผู้ปลูกยางพารา นอกเหนือจากการผลิตยางธรรมชาติ และผลิตภัณฑ์ไม้ยางพารา โดยสร้างแหล่งรายได้ให้กับเกษตรกร ผ่านกระบวนการซื้อ - ขายแลกเปลี่ยนคาร์บอนเครดิต เพื่อยกระดับรายได้และคุณภาพชีวิตของเกษตรกรให้สูงขึ้น ควบคู่ไปกับการรับผิดชอบต่อสังคม สิ่งแวดล้อม เป็นฐานการการดูดซับก๊าซเรือนกระจกในภาคการเกษตร เพื่อบรรลุเป้าหมายที่รัฐบาลกําหนดไว้ ตามนโยบายความเป็นกลางทางคาร์บอน (Carbon neutrality) ภายในปี ค.ศ. 2050 เพื่อให้ประเทศไทยเป็นผู้นําของอาเซียนในด้านการลดการปล่อยก๊าซคาร์บอนไดออกไซด์สู่ชั้นบรรยากาศ และบรรลุเป้าหมายการปล่อยก๊าซเรือนกระจกสุทธิเป็นศูนย์ (Net Zero Greenhouse Gas Emission) ได้ในปี ค.ศ. 2065
ยางพาราที่เป็นไม้ยืนต้นที่มีความสามารถช่วยลดการปลดปล่อย ก๊าซเรือนกระจกได้ จึงเป็นแนวทางเพิ่มรายได้ให้เกษตรกรจากการขายคาร์บอนเครดิตในสวนยาง โดยหากคํานวณจากพื้นที่สวนยางในประเทศที่ขึ้นทะเบียนกับการยางแห่งประเทศไทย ทั้งหมดกว่า 20 ล้านไร่ สามารถช่วยกักเก็บคาร์บอนได้ประมาณ 80 ล้านตัน โดยใช้สูตรการคํานวณ
แอลโลแมตรี ตามที่องค์การบริหารจัดการก๊าซเรือกระจก (องค์การมหาชน) กําหนด คิดเป็นรายได้จากการขายคาร์บอนเครดิต รวมเป็นมูลค่ากว่า 24,000 ล้านบาท (ราคาซื้อขายคาร์บอนเครดิต เฉลี่ย 300 บาท/ตัน )
โฆษกเกษตรฯ เปิดเผยว่า ราคายางที่สูงสุดเป็นประวัติการณ์ในรอบ 7 ปี ถือเป็นการขับเคลื่อนแนวทางตามนโยบายของรัฐบาลนายเศรษฐา ทวีสิน นายกรัฐมนตรี และกระทรวงเกษตรและสหกรณ์ ถือเป็นผลงานในรอบ 6 เดือน ให้เกิดเป็นรูปธรรม ภายใต้นโยบาย “เกษตรกรต้องอยู่ดี สินค้าเกษตรมูลค่าสูง ทรัพยากรเกษตรยั่งยืน” และสนับสนุนการมีส่วนร่วมของเกษตรกรและประชาชนร่วมกันลดก๊าซเรือนกระจกสร้างสภาพแวดล้อมที่ดี และเป็นอีกหนึ่งแรงขับเคลื่อน อันจะนําประเทศมุ่งสู่สังคมคาร์บอนต่ํา”
รัฐบาลไทย-ข่าวทำเนียบรัฐบาล-"กระทรวงคมนาคม" จับมือหน่วยงาน กทม. เร่งยกระดับคุณภาพชีวิตความเป็นอยู่ด้านคมนาคมทุกภาคส่วนสำหรับผู้พิการ พร้อมดันนโยบายที่เกี่ยวข้อง ปรับแก้ หวังให้เป็นรูปธรรมโดยเร็ว
วันพุธที่ 13 มีนาคม 2567
"กระทรวงคมนาคม" จับมือหน่วยงาน กทม. เร่งยกระดับคุณภาพชีวิตความเป็นอยู่ด้านคมนาคมทุกภาคส่วนสําหรับผู้พิการ พร้อมดันนโยบายที่เกี่ยวข้อง ปรับแก้ หวังให้เป็นรูปธรรมโดยเร็ว
....
นายพงศ์กวิน จึงรุ่งเรืองกิจ ที่ปรึกษารัฐมนตรีว่าการกระทรวงคมนาคม เปิดเผยว่า ภายหลังจากที่ได้รับมอบหมายจาก นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ให้เร่งยกระดับคุณภาพชีวิต ความเป็นอยู่ด้านคมนาคมสําหรับผู้พิการและผู้เปราะบางทุกภาคส่วน โดยวันนี้ (13 มี.ค.67) ได้จัดประชุมกับหน่วยงานของกรุงเทพมหานครและกรมการขนส่งทางบก (ขบ.) เพื่อบูรณาการแผนงานร่วมกัน ซึ่งขณะนี้ทุกฝ่ายได้จัดเตรียมบุคลากรเพื่อการจัดตั้งคณะกรรมการในการดําเนินงานร่วมกัน ซึ่งคาดว่าจะได้ข้อสรุปภายในเร็วๆ
นายพงศ์กวิน จึงรุ่งเรืองกิจ กล่าวว่า กระทรวงคมนาคม ได้ความให้สําคัญอย่างมากต่อประชาชนทุกกลุ่ม โดยเฉพาะกลุ่มเปราะบางที่อาศัยอยู่ในประเทศและนักท่องเที่ยวที่มาจากต่างประเทศ ดังนั้นทุกหน่วยงานจึงได้เร่งผลักดันนโยบายที่เกี่ยวข้องออกมาให้เป็นรูปธรรม ขณะที่กฎระเบียบเดิมด้านคมนาคมไม่ว่า จะเป็น ทางบก ทางน้ํา ทางราง และทางอากาศ ควรจะพิจารณาปรับเปลี่ยนเพื่อให้เกิดความเหมาะสม มีความทันสมัยมากขึ้น และช่วยสนับสนุนให้กลุ่มผู้เปราะบางสามารถเข้าถึงการบริการได้อย่างมีประสิทธิภาพสูงสุด สําหรับคณะทํางานที่จะจัดตั้งขึ้นนั้น จะพัฒนาด้านคมนาคมในทุกภาคส่วนที่ให้กลุ่มผู้พิการทุกกลุ่มสามารถเข้าถึงได้ และได้รับการบริการอย่างเสมอภาค ไม่ใช่เพียงการพัฒนาในด้านทางบก และทางอากาศ แต่ทุกหน่วยงานจะพัฒนาทั้งกลุ่ม เพื่อให้พี่น้องประชาชนทุกคนมีชีวิตความเป็นอยู่ที่ดีขึ้น
นายภาณุมาศ สุขอัมพร ที่ปรึกษาผู้ว่าราชการกรุงเทพมหานคร กล่าวเพิ่มเติมว่า นอกจากการจัดตั้งคณะกรรมการเพื่อดําเนินงานรวมกันแล้ว ยังได้หารือถึงแนวทางการดัดแปลงรถสาธารณะสําหรับใช้ติดตั้งลิฟท์วิลแชร์หรืออุปกรณ์ที่เกี่ยวข้องกับผู้พิการเพื่อให้ผู้พิการที่มีรายได้น้อยสามารถใช้บริการได้ โดยทางกระทรวงคมนาคมและ ขบ. ได้รับทราบถึงปัญหาและเตรียมจัดทําแผนงานและพิจารณาแนวทางการแก้ปัญหา เช่น การจดทะเบียน ลดหย่อนภาษี เป็นต้น โดย กทม. มีความยินดีเป็นอย่างยิ่ง ที่จะให้ร่วมมือกับกระทรวงคมนาคมและพร้อมที่จะผลักดันโครงการและกิจกรรมเพื่อผู้พิการจะได้รับความสะดวกและสามารถเข้าถึงให้เกิดผลอย่างเป็นรูปธรรม และบูรณาการความร่วมมือกับภาคเอกชนเพื่อการพัฒนาที่ดียิ่งขึ้นต่อไป
รัฐบาลไทย-ข่าวทำเนียบรัฐบาล-กรมศุลกากรเร่งปราบปรามยาเสพติดอย่างต่อเนื่อง จับชายชาวไนจีเรียนซุกซ่อนโคคาอีนในร่างกายมูลค่ากว่า 3.69 ล้านบาท
วันพุธที่ 13 มีนาคม 2567
13/03/2567
กรมศุลกากรเร่งปราบปรามยาเสพติดอย่างต่อเนื่อง จับชายชาวไนจีเรียนซุกซ่อนโคคาอีนในร่างกายมูลค่ากว่า 3.69 ล้านบาท
กรมศุลกากรตรวจยึดโคคาอีนซุกซ่อนในราวตากผ้า น้ําหนักถึง 5,360 กรัม มูลค่ากว่า 16 ล้านบาท และพบยาเสพติดให้โทษประเภท 2 (โคคาอีน) ซุกซ่อนอยู่ภายในร่างกายโดยวิธีการกลืน จํานวน 70 ก้อน น้ําหนักรวมสิ่งห่อหุ้ม 1,230 กรัม มูลค่า 3,690,000 บาท
วันนี้ (12 มีนาคม 2567) นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีนโยบายเดินหน้าปราบปรามยาเสพติดทั้งการผลิต การนําเข้า การส่งออก การนําผ่าน และการลักลอบจําหน่าย โดยสั่งการให้ทุกหน่วยงานที่เกี่ยวข้องบูรณาการการทํางานร่วมกันเพื่อปราบปรามยาเสพติดอย่างเข้มงวด และเร่งด่วน นายธีรัชย์ อัตนวานิช อธิบดีกรมศุลกากร จึงกําชับให้เจ้าหน้าที่เพิ่มความเข้มงวดในการเฝ้าระวังการลักลอบนําเข้าและส่งออกยาเสพติดทุกช่องทาง เพื่อเป็นการปกป้องสังคมให้ปลอดภัยจากยาเสพติดและสอดรับกับนโยบายของท่านนายกรัฐมนตรีและรัฐมนตรีว่าการกระทรวงการคลัง
โดยเมื่อวันที่ 6 มีนาคม 2567 กรมศุลกากรสนธิกําลังกับหน่วยสกัดกั้นยาเสพติดทางท่าอากาศยานนานาชาติ (Airport Interdiction Task Force: AITF) ประกอบด้วย สํานักงานคณะกรรมการป้องกันและปราบปรามยาเสพติด (ป.ป.ส.) กองบัญชาการตํารวจปราบปรามยาเสพติด ศูนย์รักษาความปลอดภัย กองบัญชาการกองทัพไทย ตรวจยึดโคคาอีนซุกซ่อนในราวตากผ้า น้ําหนักถึง 5,360 กรัม มูลค่ากว่า 16 ล้านบาท โดยได้มีการร่วมแถลงข่าวกับ ป.ป.ส. แล้ววานนี้ (11 มีนาคม 2567)
และจากการผนึกกําลังร่วมกับ AITF อย่างต่อเนื่อง ในวันที่ 10 มีนาคม 2567 กรมศุลกากร โดยเจ้าหน้าที่กองสืบสวนและปราบปราม ร่วมกับสํานักงานศุลกากรตรวจของผู้โดยสารท่าอากาศยานสุวรรณภูมิ ได้ตรวจพบบัญชีรายชื่อผู้โดยสารที่มีความเสี่ยงในการลักลอบลําเลียงยาเสพติดเข้ามาในประเทศ เพศชาย สัญชาติไนจีเรียน เดินทางจากกรุงแอดดิสอาบาบา สหพันธ์สาธารณรัฐประชาธิปไตยเอธิโอเปีย ปลายทางท่าอากาศยานสุวรรณภูมิ ประเทศไทย เมื่อผู้โดยสารที่ต้องสงสัยเดินทางมาถึง เจ้าหน้าที่ได้ขอตรวจสอบกระเป๋าสัมภาระและร่างกาย เห็นว่าผู้ต้องสงสัยแสดงอาการพิรุธ จึงส่งตัวเข้าตรวจสอบพิสูจน์โดยละเอียด ผลปรากฎ พบยาเสพติดให้โทษประเภท 2 (โคคาอีน) ซุกซ่อนอยู่ภายในร่างกายโดยวิธีการกลืน จํานวน 70 ก้อน น้ําหนักรวมสิ่งห่อหุ้ม 1,230 กรัม มูลค่า 3,690,000 บาท เจ้าหน้าที่ชุดจับกุมจึงทําบันทึกจับกุมและนําตัวส่งพนักงานสอบสวนสถานีตํารวจภูธรท่าอากาศยานสุวรรณภูมิเพื่อดําเนินคดีต่อไป
กรณีดังกล่าว เป็นความผิดตามมาตรา 242 และมาตรา 252 ประกอบมาตรา 166 และมาตรา 167 แห่งพระราชบัญญัติศุลกากร พ.ศ. 2560 และประมวลกฎหมายยาเสพติด โดยในปีงบประมาณ 2567 (1 ตุลาคม 2566 – 11 มีนาคม 2567) กรมศุลกากรมีสถิติการจับกุมยาเสพติดทั้งสิ้น 69 ราย มูลค่ารวมกว่า 402.91 ล้านบาท
รัฐบาลไทย-ข่าวทำเนียบรัฐบาล-​ผู้ตรวจฯ ศุภกิจ ตรวจราชการสระแก้ว เน้นย้ำ MIND ตรวจกำกับดูแลโรงงาน/เหมืองแร่ ให้ความปลอดภัยต่อชุมชนและสิ่งแวดล้อม
วันพุธที่ 13 มีนาคม 2567
13/03/2567
​ผู้ตรวจฯ ศุภกิจ ตรวจราชการสระแก้ว เน้นย้ํา MIND ตรวจกํากับดูแลโรงงาน/เหมืองแร่ ให้ความปลอดภัยต่อชุมชนและสิ่งแวดล้อม
​ผู้ตรวจฯ ศุภกิจ ตรวจราชการสระแก้ว เน้นย้ํา MIND ตรวจกํากับดูแลโรงงาน/เหมืองแร่ ให้ความปลอดภัยต่อชุมชนและสิ่งแวดล้อม
วันที่ 11 มีนาคม 2567 เวลา 13.30 น. นายศุภกิจ บุญศิริ ผู้ตรวจราชการกระทรวงอุตสาหกรรม ตรวจราชการกรณีตรวจราชการกรณีปกติ สํานักงานอุตสาหกรรมจังหวัดสระแก้ว ผ่านระบบออนไลน์ (Zoom Meeting) โดยมีนายพฤกษ์ ศิโรรัตนเศรษฐ์ อุตสาหกรรมจังหวัดสระแก้ว และเจ้าหน้าที่สํานักงานฯ เข้ารับการตรวจราชการ ทั้งนี้ ผู้ตรวจฯ (นายศุภกิจ) ได้ชี้แจงนโยบาย MIND ของกระทรวงอุตสาหกรรม ที่สนับสนุน "อุตสาหกรรมเศรษฐกิจ" ซึ่ง "เติบโตอย่างยั่งยืนคู่ชุมชน" พร้อมนี้ ได้รับฟังการรายงานผลการดําเนินงานของสํานักงานฯ ตามประเด็นการตรวจราชการ รอบที่ 1/2567
โดยได้ให้ข้อเสนอแนะ เช่น
1) กําชับให้ สํานักงานฯ ตรวจกํากับ ดูแล สถานประกอบกิจการโรงงาน/เหมืองแร่ ให้ปฏิบัติตามกฎหมายฯ อย่างเคร่งครัด และประชาสัมพันธ์ถึงผู้ประกอบการรับรู้รับทราบถึงกฎหมายต่าง ๆ ที่ได้ประกาศใช้ และให้บริการผู้ประกอบการสามารถเข้าใช้งานบริการอิเล็กทรอนิกส์ของกระทรวงอุตสาหกรรมอย่างมีประสิทธิภาพ
2) การแก้ไขปัญหามลพิษ (ฝุ่น PM 2.5)
3) ให้ สํานักงานฯ ขับเคลื่อนภาคอุตสาหกรรมเชิงพื้นที่ตามนโยบายของกระทรวงฯ รัฐบาล โดยร่วมกับจังหวัด หน่วยงานอื่น ๆ ภาคเอกชน และภาคการศึกษา สําหรับข้อมูลปัญหาอุปสรรค จะนําเรียนผู้บริหารระดับสูงต่อไป
รัฐบาลไทย-ข่าวทำเนียบรัฐบาล-“รัฐมนตรีฯ พิมพ์ภัทรา” พบผู้บริหารเนชั่นกรุ๊ป อัปเดททิศทางสื่อในเครือฯ ประจำปี 2567  และนโยบายของกระทรวงอุตสาหกรรมที่เป็นประโยชน์ต่อการพัฒนาเศรษฐกิจของประเทศ
วันพุธที่ 13 มีนาคม 2567
13/03/2567
“รัฐมนตรีฯ พิมพ์ภัทรา” พบผู้บริหารเนชั่นกรุ๊ป อัปเดททิศทางสื่อในเครือฯ ประจําปี 2567  และนโยบายของกระทรวงอุตสาหกรรมที่เป็นประโยชน์ต่อการพัฒนาเศรษฐกิจของประเทศ
“รัฐมนตรีฯ พิมพ์ภัทรา” พบผู้บริหารเนชั่นกรุ๊ป อัปเดททิศทางสื่อในเครือฯ ประจําปี 2567  และนโยบายของกระทรวงอุตสาหกรรมที่เป็นประโยชน์ต่อการพัฒนาเศรษฐกิจของประเทศ
วันที่ 12 มีนาคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เดินทางไปยัง บริษัท เนชั่นกรุ๊ป (ไทยแลนด์) จํากัด (มหาชน) เพื่อพบปะพูดคุยกับ คณะผู้บริหารของ เนชั่นกรุ๊ป นําโดย นายฉาย บุนนาค ประธานกรรมการบริหารและประธานเจ้าหน้าที่บริหาร นายสมชาย มีเสน รองประธานกรรมการบริหาร นายบากบั่น บุญเลิศ รองประธานกรรมการบริหารและ ประธานกรรมการบริหารบริษัท ฐานเศรษฐกิจ มัลติมีเดีย จํากัด นายวีรศักดิ์ พงศ์อักษร บรรณาธิการอํานวยการเครือเนชั่น และบรรณาธิการบริหารกรุงเทพธุรกิจ และบรรณาธิการสื่อในเครือของ เนชั่น กรุ๊ป เข้าร่วมประชุมอย่างพร้อมเพรียง เพื่ออัพเดททิศทางเครือสื่อในเครือเนชั่นในปี 2567
รัฐมนตรีฯ พิมพ์ภัทรา ได้กล่าวถึงนโยบายของกระทรวงอุตสาหกรรม ที่กําหนดแนวทางในการยกระดับอุตสาหกรรมไทยให้สอดรับกับกติกาโลก และเทรนด์ของผู้บริโภค โดยมุ่งเน้นอุตสาหกรรมเป้าหมายควบคู่ไปกับการปรับเปลี่ยนอุตสาหกรรมดั้งเดิมให้มีการเปลี่ยนแปลงไปสู่อุตสาหกรรมใหม่ อาทิ อุตสาหกรรมฮาลาล ที่มีโอกาสจากการเติบโตของตลาดโลก ที่มีมูลค่าสูงถึง 2.1 ล้านล้านดอลลาร์ต่อปี แต่ประเทศไทยส่งออกได้เพียงปีละ 2.7% ของตลาดโลกเท่านั้น ขณะที่ศักยภาพของทรัพยากรของไทยยังมีโอกาสสูง อีกหนึ่งโครงการที่ได้หารือกันคือ Green Energy โดยกระทรวงอุตสาหกรรม มีนโยบายอุตสาหกรรมเศรษฐกิจที่เติบโตอย่างยั่งยืนคู่ชุมชน สนับสนุนการใช้พลังงานสะอาด มุ่งพัฒนาอุตสาหกรรมที่เป็นมิตรต่อสิ่งแวดล้อม สร้างบรรยากาศในการลงทุน และเน้นย้ําเรื่องการอํานวยความสะดวกให้แก่นักลงทุนมากที่สุด นอกจากนี้ยังได้มีการพูดคุยกันถึง การส่งเสริมเอสเอ็มอี โดยกระทรวงอุตสาหกรรมมีหน่วยงานที่ทําหน้าที่เชิงนโยบายคือ กรมส่งเสริมอุตสาหกรรม (กสอ.) สํานักงานอุตสาหกรรมจังหวัด และ SME D Bank
สําหรับเนชั่นกรุ๊ป เป็นสื่อครบวงจรที่ใหญ่เป็นอันดับต้นของประเทศไทย ปัจจุบันมีสื่อในเครือ ได้แก่ Nation TV22, The Nation Thailand, หนังสือพิมพ์กรุงเทพธุรกิจ, หนังสือพิมพ์ฐานเศรษฐกิจ รวมถึงสื่อออนไลน์อื่น ๆ ได้แก่ Spring News, Post today, The People, Thai News, คมชัดลึก และ ขอบสนาม โดยมีการเผยแพร่ครบทุกแพลตฟอร์ม
รัฐบาลไทย-ข่าวทำเนียบรัฐบาล-นายกฯ หารือเอกชนชั้นนำอีก 5 บริษัทฯ Schaeffler AG / Draxlmaier / Mahle GmbH / Mercedes Benz  /BMW AG
วันพุธที่ 13 มีนาคม 2567
นายกฯ หารือเอกชนชั้นนําอีก 5 บริษัทฯ Schaeffler AG / Draxlmaier / Mahle GmbH / Mercedes Benz  /BMW AG
นายกฯ หารือเอกชนชั้นนําอีก 5 บริษัทฯ Schaeffler AG / Draxlmaier / Mahle GmbH / Mercedes Benz  /BMW AG
วันนี้ (13 มีนาคม 2567) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือเอกชนชั้นนําเยอรมนี
เวลา 14.00 น. (เวลาท้องถิ่นกรุงเบอร์ลิน) ผู้บริหารบริษัท Schaeffler AG เป็นผู้นําการผลิตชิ้นส่วนสําหรับอุตสาหกรรมหนักและยานยนต์ โดยเป็นที่รู้จักจากแบรนด์ FAG และ INA
ทั้งสองฝ่ายหารือเรื่องพลังงานสะอาด โดยนายกฯ ยืนยันความพร้อมของไทยที่จะรองรับความต้องการจากบริษัทใหญ่ของโลกที่ต้องการพลังงานสะอาด โดยเฉพาะ Utility Green Tariff (UGT) ซึ่งจะเริ่มใช้ได้ในเดือนมิถุนายนปีนี้
ทั้งนี้ บริษัทฯ กําลังพิจารณาโอกาสในการขยายการลงทุนในประเทศไทย โดยจะเน้นการลงทุนในส่วนของ EV โดยเชื่อว่าหากมีความตกลง FTA จะช่วยในความร่วมมือได้มาก
เวลา 14.40 น. (เวลาท้องถิ่นกรุงเบอร์ลิน) ผู้บริหารบริษัท Draxlmaier ซึ่งเป็นบริษัทผู้ผลิตชิ้นส่วนยานยนต์สําหรับรถยนต์ที่ใช้ระบบอิเล็กทรอนิกส์และมีความเชี่ยวชาญด้านนวัตกรรม ระบบไฟฟ้า ระบบแบตเตอรี่ ชิ้นส่วนอุปกรณ์ไฟฟ้าและอิเล็กทรอนิกส์ที่ทันสมัย และการตกแต่งภายใน โดย DraxImaier มีบริษัทในเครือตั้งอยู่ในประเทศไทย ในนามบริษัท ดีทีเอส แดร็คเซิลไมเออร์ ออโทโมทีฟ ซีสเท็มส์ (ประเทศไทย) จํากัด
ซึ่งนับว่าตอนนี้ครบรอบ 20 ปี ที่ดําเนินธุรกิจในไทย เชื่อมั่นในศักยภาพของไทย พนักงานที่บริษัทฯ ในไทยทํางานด้วยความสุข ประเทศไทยมีโรงเรียนนานาชาติที่มีคุณภาพ อาหารอร่อย มีวิถีชีวิต การครองชีพที่ดี
เวลา 15.20 น. (เวลาท้องถิ่นกรุงเบอร์ลิน) ผู้บริหารบริษัท Mahle GmbH เป็นบริษัทผู้ผลิต OEM และ Supplier ชิ้นส่วนยานยนต์ระบบเครื่องยนต์และอุปกรณ์ต่อพ่วงเครื่องยนต์ชั้นนําของประเทศเยอรมนี โดยบริษัทยังให้ความสําคัญกับนวัตกรรมในการพัฒนาเทคโนโลยีใหม่ๆ โดยเฉพาะอย่างยิ่งในขอบเขตของรถยนต์ไฟฟ้าและไฮบริด
Mahle มีแผนขยายกิจการในเครือทั้ง 5 บริษัทในประเทศไทย โดยแบ่งเป็นการขยายกิจการและการปรับเปลี่ยน Portfolio ให้เป็นชิ้นส่วนยานยนต์ไฟฟ้ามากขึ้น รวมไปถึงการขยายการลงทุนเพื่อการวิจัย และพัฒนา มูลค่ารวมทั้งสิ้น 3,039 ล้านบาท ซึ่งมากกว่ามูลค่าการลงทุนเดิมถึงร้อยละ 31
เวลา 16.00 น. (เวลาท้องถิ่นกรุงเบอร์ลิน) ผู้บริหารบริษัท Mercedes Benz ซึ่งเป็นผู้ผลิตและจัดจําหน่ายยานยนต์พรีเมี่ยมของประเทศเยอรมนี มีบริษัทแม่ คือ Daimler AG โดยผลิตทั้งรถยนต์ รถบัส มอเตอร์ไซค์ และรถบรรทุก โดยบริษัทฯ ชื่นชมนโยบายการสนับสนุนรถ EV ของไทย ทางบริษัทพร้อมผลิตไฟฟ้า รุ่น EQS ในประเทศไทย รวมทั้งการผลิต battery ตลอดจนแจ้งว่าพร้อมดําเนินธุรกิจในไทยแบบ Long term
พร้อมกันนี้ นายกฯ ชื่นชมที่ บริษัทฯ ถ่ายทอดเทคโนโลยี know-how กับ partner ในประเทศไทย
เวลา 16.40 น. (เวลาท้องถิ่นกรุงเบอร์ลิน) ผู้บริหารบริษัท BMW AG ซึ่งเป็นผู้ผลิตรถยนต์และรถจักรยานยนต์ระดับพรีเมียมชั้นนําของโลก เครือบริษัท BMW Group ประกอบด้วยรถยนต์แบรนด์ต่างๆ อาทิ BMW MINI และ Rolls-Royce โดยได้หารือกันในเรื่องนโยบาย EV ของไทย สอดคล้องกับแนวทางของ BMW ในการผลิตรถไฟฟ้าในไทย
BMW เชื่อมั่นในศักยภาพประเทศไทย ซึ่งเป็นประเทศแรกๆ ที่ BMW เปิดโรงงานเมื่อ 25 ปีที่แล้ว
โดยนายกฯ ได้หารือ รับฟัง แลกเปลี่ยนความคิดเห็นที่เกี่ยวข้องกับข้อจํากัด ความท้าทาย และพร้อมช่วยแก้ไข
รัฐบาลไทย-ข่าวทำเนียบรัฐบาล-บริษัท ขนส่ง จำกัด เตือนประชาชนอย่าหลงเชื่อข่าว “ให้แท็กซี่เรียกเก็บค่าบริการ 50 บาท” ในสถานีขนส่งหมอชิต 2 ย้ำหากพบเห็นพฤติกรรมดังกล่าวจะลงโทษตามกฎหมายทันที
วันพฤหัสบดีที่ 14 มีนาคม 2567
บริษัท ขนส่ง จํากัด เตือนประชาชนอย่าหลงเชื่อข่าว “ให้แท็กซี่เรียกเก็บค่าบริการ 50 บาท” ในสถานีขนส่งหมอชิต 2 ย้ําหากพบเห็นพฤติกรรมดังกล่าวจะลงโทษตามกฎหมายทันที
....
นายสรพงศ์ ไพฑูรย์พงษ์ รองปลัดกระทรวงคมนาคม ในฐานะประธานกรรมการ บริษัท ขนส่ง จํากัด (บขส.) พร้อมด้วยนายอรรถวิท รักจํารูญ กรรมการฯ รักษาการแทนกรรมการผู้จัดการใหญ่ บขส. แถลงข่าวกรณีที่มีกลุ่มผู้ประกอบการรถแท็กซึ่จะเรียกเก็บค่าบริการ 50 บาท จากจุดให้บริการรถแท็กซี่ในสถานีขนส่งผู้โดยสารกรุงเทพ (จตุจักร) หรือหมอชิต 2 ว่า บขส. ขอเตือนประชาชนอย่าหลงเชื่อข่าวดังกล่าว และขอยืนยันไม่มีนโยบายให้รถแท็กซี่เรียกเก็บค่าบริการ 50 บาท ในพื้นที่สถานีขนส่งฯ หมอชิต 2 เด็ดขาด หากประชาชนพบการเรียกเก็บค่าบริการนอกเหนือจากราคาค่าโดยสาร สามารถแจ้งเจ้าหน้าที่ หรือ โทร.1584 กรมการขนส่งทางบก ได้ทันที เพื่อดําเนินการตามกฎหมายอย่างเด็ดขาดต่อไป
นายสรพงศ์ กล่าวด้วยว่า ที่ผ่านมา บขส. ได้ดําเนินการตามนโยบายของนายสุรพงษ์ ปิยะโชติ รัฐมนตรีช่วยว่าการกระทรวงคมนาคม ในการพัฒนาและปรับปรุงสถานีขนส่งฯ หมอชิต 2 โดย ได้มีการปิดพื้นที่ขาเข้า มารวมกับพื้นที่ขาออก ทําให้ปัจจุบันสามารถแก้ปัญหากลุ่มมิจฉาชีพที่เข้ามาฉวยโอกาสได้อย่างเด็ดขาด รวมทั้ง ได้ร่วมมือ องค์การขนส่งมวลชนกรุงเทพ (ขสมก.) จัดรถโดยสาร จํานวน 14 เส้นทาง มารับส่งผู้โดยสารที่ป้ายรถเมล์ หน้าเสาธงสถานีขนส่งฯ หมอชิต 2 ตลอดทั้งวัน เพื่ออํานวยความสะดวกประชาชน ให้สามารถเดินทางต่อได้อย่างไร้รอยต่อด้วย
รัฐบาลไทย-ข่าวทำเนียบรัฐบาล-"ทปษ.บุญสิงห์ " ประชุมหารือแนวทางแก้ไขปัญหาราคารับซื้อข้าวเปลือกในพื้นที่จังหวัดเชียงใหม่
วันพฤหัสบดีที่ 14 มีนาคม 2567
"ทปษ.บุญสิงห์ " ประชุมหารือแนวทางแก้ไขปัญหาราคารับซื้อข้าวเปลือกในพื้นที่จังหวัดเชียงใหม่
"ทปษ.บุญสิงห์ " ประชุมหารือแนวทางแก้ไขปัญหาราคารับซื้อข้าวเปลือกในพื้นที่จังหวัดเชียงใหม่
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมหารือแนวทางแก้ไขปัญหาราคารับซื้อข้าวเปลือกในพื้นที่จังหวัดเชียงใหม่
ณ ห้องประชุมกระทรวงเกษตรและสหกรณ์ โดยมีผู้เข้าร่วมประกอบด้วย นางสาวภัทราภรณ์ โสเจยยะ รองปลัดกระทรวงเกษตรและสหกรณ์ นายณัฏฐกิตติ์ ของทิพย์ อธิบดีกรมการข้าว นายพีรพันธ์ คอทอง อธิบดีกรมส่งเสริมการเกษตร นายนิรันดร์ มูลธิดา รองอธิบดีกรมส่งเสริมสหกรณ์ นายสุรชัย ยุทธชนะ รองเลขาธิการสํานักงานการปฏิรูปที่ดินเพื่อเกษตรกรรม และผู้แทนธนาคารเพื่อการเกษตรและสหกรณ์การเกษตร (ธ.ก.ส.)
รัฐบาลไทย-ข่าวทำเนียบรัฐบาล-​นายกฯ ยินดีที่อดีตนายกฯ ทักษิณ กลับบ้าน จ.เชียงใหม่ เผยเข้าใจความรู้สึกห่างบ้านนาน 17 ปี ยินดีขอคำปรึกษาหากมีโอกาส
วันพฤหัสบดีที่ 14 มีนาคม 2567
14/03/2567
​นายกฯ ยินดีที่อดีตนายกฯ ทักษิณ กลับบ้าน จ.เชียงใหม่ เผยเข้าใจความรู้สึกห่างบ้านนาน 17 ปี ยินดีขอคําปรึกษาหากมีโอกาส
​นายกฯ ยินดีที่อดีตนายกฯ ทักษิณ กลับบ้าน จ.เชียงใหม่ เผยเข้าใจความรู้สึกห่างบ้านนาน 17 ปี ยินดีขอคําปรึกษาหากมีโอกาส
วันนี้ (14 มีนาคม 2567) เวลา 13.40 น. ณ ท่าอากาศยานสุวรรณภูมิ จังหวัดสมุทรปราการนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนถึงกําหนดการเดินทางไปราชการจังหวัดเชียงใหม่ ขณะอดีตนายกฯ ทักษิณ ได้เดินทางไปจังหวัดเชียงใหม่เหมือนกันว่า เป็นเรื่องธรรมดา เพราะในอดีตนายกฯ ทักษิณ ไม่ได้กลับบ้านเป็นระยะเวลา 17 ปีแล้ว ย่อมมีการต้อนรับอย่างอบอุ่น ซึ่งในหลาย ๆ เวทีตนเองก็ได้กล่าวถึงว่าเป็นอดีตนายกฯ ที่ได้รับความนิยมสูงสุดท่านหนึ่ง สามารถนําพาประเทศไทยไปสู่ความเจริญได้ และเรื่องคดีความ ท่านได้เข้าสู่กระบวนการตามกฎหมายเป็นที่เรียบร้อยแล้ว เป็นธรรมดาที่อดีตนายกฯ อยากจะกลับบ้านเกิด ซึ่งตนเองเข้าใจ
ส่วนเรื่องกําหนดการลงพื้นที่จังหวัดเชียงใหม่ นายกฯ กล่าวว่า ได้จัดทําไว้ล่วงหน้าก่อนกําหนดการอดีตนายกฯ ทักษิณ จึงไม่ทราบว่าท่านจะลงพื้นที่เชียงใหม่เหมือนกันซึ่งเป็นเรื่องธรรมดาที่อดีตนายกฯ ทักษิณจะเดินทางไปจังหวัดเชียงใหม่ เพราะจังหวัดเชียงใหม่นั้นเป็นบ้านเกิดของท่าน รวมถึงอดีตนายกฯ สมชาย ก็อยู่ที่นั้นเช่นเดียวกัน ถือว่าเป็นช่วงเวลาที่ดีของครอบครัวที่จะสามารถมาใช้เวลาที่สูญเสียไปในช่วงระยะเวลา 17 ปี ให้กลับมาอยู่กับครอบครัวอย่างมีความสุข ทั้งนี้ ตนเองรู้สึกยินดีที่อดีตนายกฯ ทักษิณ ได้กลับบ้านเกิด รวมถึงมีพี่น้องประชาชนที่อยากเจอท่าน
นายกฯ กล่าวถึง ในส่วนของแฟนคลับพรรคเพื่อไทย ที่จะเดินทางไปต้อนรับอดีตนายกฯ ทักษิณ ว่า ทางอดีตนายกฯ ทักษิณ มีความผูกพันกับนักการเมืองในทุก ๆ พรรค เป็นคนที่มีนิสัยใจคอโอบอ้อมอารี ตนเองเชื่อว่าหัวหน้าพรรคการเมืองทุก ๆ พรรคในรัฐบาล มีความปรารถนาดีกับอดีตนายกฯ ทักษิณ ทุกท่านอยากจะไปเยี่ยมเยียน ตรงส่วนนี้ไม่มีอะไรเสียหาย ทุกรอยยิ้มที่เกิดขึ้นในประเทศไทย ตนเองเชื่อว่าเป็นอะไรที่ทําให้สังคมแข็งแกร่งขึ้น
นายกฯ กล่าวต่อไปว่า พร้อมขอรับคําปรึกษาจากอดีตนายกรัฐมนตรีหลาย ๆ ท่าน เพราะว่านายกรัฐมนตรีแต่ละท่าน เป็นผู้มีความรู้ความสามารถ การที่ใครจะอยู่พรรคอะไรหรือชอบใคร เป็นสิทธิ์และเป็นเรื่องของบุคคลนั้น ๆ ทั้งนี้ ตนเองมีหน้าที่บริหารบ้านเมืองในฐานะนายกรัฐมนตรี จะทําหน้าที่อย่างเต็มที่ ถ้ามีข้อคิดเห็นหรือข้อเสนอแนะ พร้อมรับฟังตลอด
รัฐบาลไทย-ข่าวทำเนียบรัฐบาล-ฝ้าระวัง “โรคแอนแทรกซ์” ข้ามแดนจากลาว ย้ำ! พบสัตว์ตายเฉียบพลันห้ามผ่าซากสัตว์
วันพฤหัสบดีที่ 14 มีนาคม 2567
ฝ้าระวัง “โรคแอนแทรกซ์” ข้ามแดนจากลาว ย้ํา! พบสัตว์ตายเฉียบพลันห้ามผ่าซากสัตว์
.....
ฝ้าระวัง “โรคแอนแทรกซ์” ข้ามแดนจากลาว ย้ํา! พบสัตว์ตายเฉียบพลันห้ามผ่าซากสัตว์
.
กรมปศุสัตว์แจ้งเตือนว่า ขณะนี้พบ “โรคแอนแทรกซ์” ในประเทศลาว ซึ่งเป็นโรคติดต่อจากสัตว์สู่คน สาเหตุมาจากการบริโภคเนื้อโค – กระบือดิบ ที่มีเชื้อแบคทีเรีย (Bacillus anthracis)
.
โดยระหว่างที่สัตว์ป่วยนั้น เชื้อดังกล่าว จะถูกขับออกมากับอุจจาระปัสสาวะหรือน้ํานม “หากผ่าซากสัตว์” เชื้อจะไปสัมผัสกับอากาศและสร้างสปอร์ ซึ่งมีความคงทนในสภาพแวดล้อมได้นาน และสัตว์ที่ป่วยจะตายอย่างรวดเร็ว มีเลือดสีดําคล้ําไหลออกตามทวารต่าง ๆ ซากไม่แข็งตัว
.
ทั้งนี้ คนผ่าซากสัตว์ หรือนําซากสัตว์ติดเชื้อไปบริโภคแบบสุก ๆ ดิบ ๆ เมื่อได้รับเชื้อจะพบลักษณะแผล “เป็นหลุม” ตามนิ้วมือ แขน หรือช่องปาก มีอาการปวดในช่องท้อง หากตรวจพบโรคช้า “ทําให้ตายได้” เพื่อป้องกันโรคข้ามแดนมายังไทย กรมปศุสัตว์จึงได้สั่งยกระดับมาตรการเฝ้าระวังป้องกันโรค โดยให้ด่านกักกันสัตว์ตามแนวชายแดนไทย - ลาว เพิ่มความเข้มงวดในการตรวจสอบการลักลอบนําเข้าโค กระบือ แพะ และแกะที่มีชีวิต รวมถึงผลิตภัณฑ์ด้วย
.
นอกจากนี้ ได้เตรียม “วัคซีนป้องกันโรค” รองรับปัญหาดังกล่าว พร้อมขอความร่วมมือเกษตรกรผู้เลี้ยงโค กระบือ แพะ และแกะ หมั่นสังเกตอาการสัตว์เลี้ยงของตนเองอยู่เสมอ
.
เกษตรกรหรือประชาชนทั่วไป พบโค กระบือ แพะ แกะ แสดงอาการป่วยหรือตายผิดปกติ แบบเฉียบพลัน ให้ปฏิบัติดังนี้
- ห้ามเปิดผ่าซาก
- ห้ามเคลื่อนย้ายซากหรือชําแหละเพื่อการบริโภค
- แจ้งเจ้าหน้าที่ปศุสัตว์ อาสาปศุสัตว์ กํานัน ผู้ใหญ่บ้าน หรือเจ้าหน้าที่ อบต. ในพื้นที่
- แจ้งผ่านทาง Application DLD 4.0
- โทร.สายด่วน 063-225-6888
.
ที่มา :https://www.thaigov.go.th/news/contents/details/80085
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. รับสมัครนักการสาธารณสุขดีเด่น ปี 2567 เข้ารับพระราชทาน “รางวัลชัยนาทนเรนทร”
วันพฤหัสบดีที่ 14 มีนาคม 2567
สธ. รับสมัครนักการสาธารณสุขดีเด่น ปี 2567 เข้ารับพระราชทาน “รางวัลชัยนาทนเรนทร”
กระทรวงสาธารณสุข ร่วมกับ มูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร เปิดรับสมัครบุคลากรที่ทําคุณประโยชน์ด้านการแพทย์และสาธารณสุข เพื่อคัดเลือกนักการสาธารณสุขที่มีผลงานดีเด่นระดับประเทศ เข้ารับพระราชทาน “รางวัลชัยนาทนเรนทร
กระทรวงสาธารณสุข ร่วมกับ มูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร เปิดรับสมัครบุคลากรที่ทําคุณประโยชน์ด้านการแพทย์และสาธารณสุข เพื่อคัดเลือกนักการสาธารณสุขที่มีผลงานดีเด่นระดับประเทศ เข้ารับพระราชทาน “รางวัลชัยนาทนเรนทร” ประจําปี 2567 สมัครได้ตั้งแต่วันนี้ ถึงวันที่ 30 เมษายน 2567
นพ.โอภาส การย์กวินพงศ์ ปลัดกระทรวงสาธารณสุข กล่าวว่า กระทรวงสาธารณสุข ร่วมกับมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร เปิดรับสมัครบุคลากรที่ทําคุณประโยชน์ด้านการแพทย์และสาธารณสุข จากทั้งภาครัฐ ภาคเอกชน และภาคประชาชน เพื่อคัดเลือกผู้ที่มีผลงานดีเด่นระดับประเทศ 5 ประเภท ได้แก่ ประเภทบริหาร, ประเภทบริการ, ประเภทวิชาการ, ประเภทผู้นําชุมชน และประเภทประชาชน เป็นนักการสาธารณสุขดีเด่น ประจําปี 2567 ซึ่งจะได้เข้าเฝ้าฯ รับพระราชทาน “รางวัลชัยนาทนเรนทร” จาก พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว โดยเกณฑ์การคัดเลือก จะพิจารณาจากประวัติ การทํางานด้านสาธารณสุขทั้งในเชิงบริหาร บริการ หรือวิชาการ อย่างทุ่มเทและเสียสละเป็นเวลาต่อเนื่องกัน อย่างน้อย 5 ปี และการทํางานนั้นส่งผลต่อการพัฒนางานด้านการส่งเสริมสุขภาพ ป้องกันโรค ก่อให้เกิดการสาธารณสุขที่ดี ส่งผลต่อ การมีคุณภาพที่ดีขึ้นของประชาชนในระดับชาติ ซึ่งผู้ที่สนใจสามารถดูรายละเอียดและดาวน์โหลดใบสมัครเข้ารับการคัดเลือกได้ที่ เว็บไซต์กองตรวจราชการ https://inspection.moph.go.th/index.php ตั้งแต่บัดนี้เป็นต้นไป จนถึงวันที่ 30 เมษายน 2567 นี้
นพ.โอภาส กล่าวต่อว่า “รางวัลชัยนาทนเรนทร” เป็นรางวัลที่จัดขึ้นเพื่อเป็นการสร้างขวัญกําลังใจ และยกย่องเชิดชูเกียรติผู้ที่อุทิศตนทําคุณประโยชน์ด้านการแพทย์และสาธารณสุข ให้เป็นแบบอย่างแก่นักการสาธารณสุขทั่วไป ได้เจริญรอยตาม โดยนักการสาธารณสุขดีเด่นรางวัลชัยนาทนเรนทร ประจําปี 2566 ได้เข้าเฝ้าทูลละอองธุลีพระบาท พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เพื่อรับพระราชทานรางวัล ณ พระที่นั่งอัมพรสถาน พระราชวังดุสิต เมื่อวันที่ 9 มกราคม 2567 ที่ผ่านมา ประกอบด้วย นายแพทย์วรวิทย์ ตันติวัฒนทรัพย์ นักการสาธารณสุขดีเด่น ประเภทบริการ เป็นแพทย์ชนบทดีเด่น ที่มีผลงานบริการรักษาพยาบาลแก่ผู้ป่วย ผู้ยากไร้ คนไร้สัญชาติ โดยไม่เลือกปฏิบัติ และพัฒนาบริการสาธารณสุขในพื้นที่อย่างบูรณาการและยั่งยืน, ศาสตราจารย์เกียรติคุณ นายแพทย์สมหวัง ด่านชัยวิจิตร นักการสาธารณสุขดีเด่น ประเภทวิชาการ เป็นอาจารย์แพทย์ผู้วางรากฐานงานป้องกันและควบคุมการติดเชื้อในโรงพยาบาล จนเป็นที่ยอมรับในระดับสากล, นายสุรพล เธียรสูตร นักการสาธารณสุขดีเด่น ประเภทผู้นําชุมชน เป็นผู้สร้างผลงานด้านสาธารณสุขและสิ่งแวดล้อมอันเป็นประโยชน์ต่อประชาชนทุกกลุ่มวัย และ นางวันทิตย์ ชอบจิตต์ นักการสาธารณสุขดีเด่น ประเภทประชาชน เป็นอาสาสมัครสาธารณสุข และอาสาสมัครพัฒนาสังคมและความมั่นคง ของมนุษย์ ผู้ริเริ่มจัดตั้งศูนย์สุขภาพจิตในชุมชน ให้การดูแลช่วยเหลือผู้ป่วยและผู้ได้รับผลกระทบจากจิตเวชและยาเสพติด
********************************************** 14 มีนาคม 2567
รัฐบาลไทย-ข่าวทำเนียบรัฐบาล-ครม. อนุมัติ ร่างกฎหมาย ควบคุมเครื่องดื่มแอลกอฮอล์ ปรับให้เหมาะกับปัจจุบัน ทั้งการโฆษณา และบทลงโทษ
วันพฤหัสบดีที่ 14 มีนาคม 2567
ครม. อนุมัติ ร่างกฎหมาย ควบคุมเครื่องดื่มแอลกอฮอล์ ปรับให้เหมาะกับปัจจุบัน ทั้งการโฆษณา และบทลงโทษ
.....
ครม. อนุมัติ ร่างกฎหมาย ควบคุมเครื่องดื่มแอลกอฮอล์ ปรับให้เหมาะกับปัจจุบัน ทั้งการโฆษณา และบทลงโทษ
.
ที่ประชุม ครม. (12 มี.ค. 67) เห็นชอบร่าง พ.ร.บ. ควบคุมเครื่องดื่มแอลกอฮอล์ (ฉบับที่ ..) พ.ศ. .... และประเด็นเกี่ยวกับมาตรการต่าง ๆ ในการควบคุมเครื่องดื่มแอลกอฮอล์ โดยมีสาระสําคัญแก้ไขคํานิยาม “เครื่องดื่มแอลกอฮอล์” “การสื่อสารการตลาด” และ “ผู้มีปัญหาจากการบริโภคเครื่องดื่มแอลกอฮอล์” เพื่อให้มีความชัดเจนและครอบคลุมการบําบัดรักษาในกลุ่มบุคคลมากยิ่งขึ้น การควบคุมการโฆษณาเครื่องดื่มแอลกอฮอล์ ให้เข้มงวดมากขึ้น รวมถึงเพิ่มองค์ประกอบคณะกรรมการชุดต่าง ๆ การเพิ่มอํานาจการกํากับในการเข้าไปในสถานที่หรือบริเวณสถานีที่ขายเครื่องดื่มแอลกอฮอล์ เพื่อตรวจสอบหรือควบคุมเท่าที่จําเป็น
.
พร้อมกําหนดบทลงโทษ ในกรณีที่ฝ่าฝืนบริโภคเครื่องดื่มแอลกอฮอล์ในสถานที่หรือบริเวณสถานที่ขายเครื่องดื่มแอลกอฮอล์ จะมีโทษปรับไม่เกิน 1 หมื่นบาท ในกรณีผู้กระทําความผิดเป็นผู้ผลิตหรือนําเข้า ต้องระวางโทษจําคุก ไม่เกิน 1 ปี หรือปรับไม่เกิน 1,000,000 บาท หรือทั้งจําทั้งปรับ
.
อ่านเพิ่มเติม คลิกhttps://www.thaigov.go.th/news/contents/details/80207
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"ผ้าขาวม้าไทย" ผืนไหนถูกใจคุณ?
วันพฤหัสบดีที่ 14 มีนาคม 2567
"ผ้าขาวม้าไทย" ผืนไหนถูกใจคุณ?
.....
"ผ้าขาวม้าไทย" ผืนไหนถูกใจคุณ?
.
ช่วงที่#นายกฯเศรษฐาลุยงานในต่างแดน (ออสเตรเลีย – เยอรมนี – ฝรั่งเศส) ได้นํา “ผ้าขาวม้า” จากหลายพื้นที่ทั่วไทย มาใช้เป็น “ผ้าพันคอ” แมทช์กับสูทสากล พร้อมหิ้ว กระเป๋ากระจูด ไปพบผู้นํา ผู้บริหาร ทั้งรัฐและเอกชน ตลอดจนผู้คนมากมายในเมืองต่าง ๆ
.
โดยมุ่งหวังว่าชาวต่างชาติจะหันมาให้ความสนใจ ผ้าขาวม้าไทย มากขึ้น ซึ่งหากมีความต้องการจากตลาดต่างประเทศ ก็จะส่งผลให้ขายได้ราคาดี ประชาชนคนไทยสร้างรายได้ได้มากขึ้น
.
แล้วคุณล่ะ ? ผ้าขาวม้าผืนไหน ถูกใจคุณ
หรือ สินค้าไทย ชิ้นไหนน่าแนะนําให้เพื่อนต่างชาติมากที่สุด ?
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สั่งขยาย “ชุมชนล้อมรักษ์” บำบัดผู้ติดยาเสพติด ครอบคลุมทั่วประเทศ
วันพฤหัสบดีที่ 14 มีนาคม 2567
สั่งขยาย “ชุมชนล้อมรักษ์” บําบัดผู้ติดยาเสพติด ครอบคลุมทั่วประเทศ
.....
สั่งขยาย “ชุมชนล้อมรักษ์” บําบัดผู้ติดยาเสพติด ครอบคลุมทั่วประเทศ
.
คณะกรรมการบําบัดรักษาและฟื้นฟูผู้ติดยาเสพติด สั่งขยายการใช้ระบบบําบัดรักษาและฟื้นฟูผู้ติดยาเสพติดโดยการมีส่วนร่วมของชุมชน (CBTx) “ชุมชนล้อมรักษ์” ร่วมกับการรักษาทางการแพทย์ ในการบําบัดผู้ป่วยยาเสพติดระดับสีเขียว ซึ่งเป็นกลุ่มผู้ป่วยส่วนใหญ่ โดยเริ่มต้นประมาณ 200 อําเภอ ในกว่า 31 จังหวัด และจะขยายให้ครอบคลุมทั่วประเทศ
.
เนื่องจาก การติดยาเสพติด เป็นความเจ็บป่วยที่ซับซ้อน ทั้งด้านสุขภาพกาย ใจ สังคม และการดําเนินชีวิต เป็นโรคเรื้อรังที่กลับเป็นซ้ําได้อีก จึงต้องบําบัดอย่างรอบด้านและต่อเนื่อง ซึ่ง “ชุมชนล้อมรักษ์” ใช้กลไก คณะกรรมการพัฒนาคุณภาพชีวิตระดับอําเภอ เป็นแกนหลักในการประสาน 5 ภาคีเครือข่าย คือ ทหาร ตํารวจ นายอําเภอ นายก อบต. และ สาธารณสุขอําเภอ ดําเนินการคัดกรอง ค้นหา และบําบัด เพื่อให้ผู้ป่วยกลับมาใช้ชีวิตในสังคมได้อย่างปลอดภัยทั้งต่อตนเอง ครอบครัว และชุมชน
.
สถานการณ์ผู้ป่วยยาเสพติดที่เข้ารับการบําบัด
ปี 2566 ผู้ป่วยสะสม รวม 195,604 คน แบ่งเป็น
สีแดง 12,614 คน
สีส้ม 5,089 คน
สีเหลือง 3,269 คน
สีเขียว 174,632 คน
ผู้ป่วยรายใหม่ ช่วง 26 ก.พ. – 3 มี.ค.67 มี 532 คน
ปี 2567 ผู้ป่วยสะสม 46,566 คน ในจํานวนนี้ เป็นสีเขียว 36,825 คน
.
ผู้ป่วยสีเขียว = ผู้ป่วยยาเสพติดอย่างเดียว ไม่มีอาการทางจิตเวชร่วม
ผู้ป่วยสีแดง = ผู้ป่วยยาเสพติดที่มีอาการจิตเวชร่วมด้วยและกําลังแสดงอาการอาละวาดคลุ้มคลั่ง
.
อ่านเพิ่มเติม >>https://www.thaigov.go.th/news/contents/details/80138
และhttps://www.thecoverage.info/news/content/6120
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“คารม” รองโฆษกรัฐบาล ย้ำเตือนลูกหลานเฝ้าระวังผู้สูงอายุในบ้าน พบแก๊งคอลเซ็นเตอร์มุ่งเป้าเข้าหาผู้สูงอายุ หวั่นโดนหลอกสูญเสียทรัพย์สิน
วันพฤหัสบดีที่ 14 มีนาคม 2567
14/03/2567
​“คารม” รองโฆษกรัฐบาล ย้ําเตือนลูกหลานเฝ้าระวังผู้สูงอายุในบ้าน พบแก๊งคอลเซ็นเตอร์มุ่งเป้าเข้าหาผู้สูงอายุ หวั่นโดนหลอกสูญเสียทรัพย์สิน
​“คารม” รองโฆษกรัฐบาล ย้ําเตือนลูกหลานเฝ้าระวังผู้สูงอายุในบ้าน พบแก๊งคอลเซ็นเตอร์มุ่งเป้าเข้าหาผู้สูงอายุ หวั่นโดนหลอกสูญเสียทรัพย์สิน
วันที่ 14 มีนาคม 2567 นายคารม พลพรกลาง รองโฆษกประจําสํานักนายกรัฐมนตรี ย้ําเตือนลูกหลาน เฝ้าระวังผู้ใหญ่ในบ้าน จากรายงานพบว่าในช่วงนี้แก๊งคอลเซ็นเตอร์มุ่งเป้าหมายหลอกลวงไปที่กลุ่มผู้สูงอายุ และผู้เกษียณโดยเฉพาะ ซึ่งมีรูปแบบคําหลอกลวงที่หลากหลาย เช่น อ้างเป็นประกันสังคม เงินบําเหน็จบํานาญ และสรรพากร เป็นต้น โดยเหยื่อจะถูกหลอกลวงจนสูญเสียทรัพย์สินตั้งแต่หลักพันไปจนถึงหลักล้าน บางคนสูญเงินเก็บทั้งหมดในชีวิตก็มีให้เห็นเช่นกัน
นายคารม กล่าวว่า ตามหลักจิตวิทยาผู้สูงอายุส่วนใหญ่จะต้องเผชิญกับการเปลี่ยนแปลงทางด้านร่างกายและจิตใจ เกิดพฤติกรรม หงุดหงิด ดื้อ เอาแต่ใจ ไม่ยอมรับฟังผู้อื่น มาจากปัจจัยการเปลี่ยนแปลงของระดับฮอร์โมน และเรื่องความทรงจํา การได้ยินมองเห็น สติสัมปชัญญะที่เสื่อมถอยตามอายุ เป็นปัจจัยหลักที่ทําให้ไม่รู้ตัวว่าโดนหลอก บางครั้งดื้อรั้นไม่เชื่อผู้อื่น ซึ่งมิจฉาชีพเล็งเห็นว่าผู้สูงอายุสามารถถูกหลอกได้ง่าย และบางคนมีเงินเก็บตลอดชีวิตที่เยอะ เลยพยายามพุ่งเป้าไปที่ผู้สูงอายุ มิจฉาชีพมักใช้เทคนิคจิตวิทยาการโน้มน้าว 2 ประเภทหลัก ๆ คือ การอ้างอํานาจ (authority) และการกดดันโดยการจํากัดเวลาหรือจํานวนรางวัลตอบแทน (scarcity) ทําให้เหยื่อรู้สึกเชื่อใจและไว้ใจ ใช้การโน้มน้าวทางอารมณ์มากกว่าเหตุผล เช่น จงใจจํากัดระยะเวลา ทําให้เหยื่อเร่งรีบโอนเงินเพื่อจะได้รับผลตอบแทนที่ล่อตาล่อใจ และหลงเชื่อว่าตนจะได้รับผลตอบแทนตามที่ผู้หลอกลวงสัญญาไว้ ซึ่งไม่ได้เสียแค่เงินทองเท่านั้น บางคนต้องเสียเงินเก็บทั้งชีวิตไป
“แนะนํา 6 หลักที่ป้องกันผู้สูงวัยจากมิจฉาชีพบนโลกออนไลน์ ดังนี้ 1. อย่าเพิ่งรีบเชื่อในทันที 2. เปรียบเทียบข้อมูลจากหลาย ๆ แหล่ง 3. อย่าเพิ่งรีบแชร์ 4. เลือกเข้าชมเฉพาะสื่อที่น่าเชื่อถือเท่านั้น 5. หากสงสัยให้สอบถามจากแหล่งที่ถูกอ้างถึง 6. ปรึกษาลูก – หลานก่อนจะเชื่อ หากพบปัญหาเกี่ยวกับมิจฉาชีพออนไลน์สามารถติดต่อ ศูนย์ AOC 1441 เพื่อเข้าปรึกษา แจ้งเบาะแส หรือแก้ไขปัญหาภัยออนไลน์ ได้ตลอด 24 ชั่วโมง” นายคารม กล่าว
รัฐบาลไทย-ข่าวทำเนียบรัฐบาล-ผู้สูงอายุต้องรู้! เดือดร้อน รัฐช่วยเหลือ 3,000 บาท สูงสุด 3 ครั้ง/ปี
วันพฤหัสบดีที่ 14 มีนาคม 2567
ผู้สูงอายุต้องรู้! เดือดร้อน รัฐช่วยเหลือ 3,000 บาท สูงสุด 3 ครั้ง/ปี
.....
ผู้สูงอายุต้องรู้! เดือดร้อน รัฐช่วยเหลือ 3,000 บาท สูงสุด 3 ครั้ง/ปี
.
ผู้สูงอายุที่ประสบปัญหาเดือดร้อน เช่น ที่พักอาศัย อาหาร ครอบครัว ถูกทารุณกรรม ถูกแสวงหาประโยชน์โดยมิชอบ สามารถขอรับเงินช่วยเหลือจากรัฐบาลได้
- วงเงินช่วยเหลือ: ครั้งละไม่เกิน 3,000 บาท หรือมอบเป็นสิ่งของเครื่องใช้จําเป็นในชีวิตประจําวัน
- จํานวนครั้งการช่วยเหลือ: ไม่เกิน 3 ครั้ง/ปี
- กระบวนการดําเนินการ: แจ้งเรื่อง เจ้าหน้าที่รับเรื่อง ตรวจสอบข้อมูล หากผ่านเกณฑ์ จะได้รับเงินช่วยเหลือผ่านระบบโอนเงิน (ผ่านระบบ Krungthai Corporate Online) เช็ค หรือเงินสด
.
วิธีการ&เอกสารที่ใช้ยื่นรับความช่วยเหลือ
1.กรณีผู้สูงอายุแจ้งเรื่องเอง
- ใช้บัตรประชาชน หรือบัตรอื่นที่ทางราชการออกให้
2.กรณีบุคคลหรือหน่วยงานอื่นพบเห็น
- ใช้บัตรประชาชน หรือบัตรอื่นที่ทางราชการออกให้ผู้แจ้งเรื่อง
3. หากไม่มีหลักฐาน
- ให้มีหนังสือรับรองที่ทางราชการออกให้ว่าผู้สูงอายุมีถิ่นที่อยู่ในพื้นที่นั้นจริง
.
สถานที่ขอรับความช่วยเหลือ:
•กรุงเทพฯ: กรมกิจการผู้สูงอายุ, กรมกิจการเด็กและเยาวชน, กรมกิจการสตรีและสถาบันครอบครัว กรมพัฒนาสังคมและสวัสดิการ, กรมส่งเสริมและพัฒนาคุณภาพชีวิตคนพิการ และศูนย์ช่วยเหลือสังคม 1300
•ต่างจังหวัด: สํานักงานพัฒนาสังคมและความมั่นคงของมนุษย์จังหวัด 76 จังหวัด, ศูนย์พัฒนาการจัดสวัสดิการสังคมผู้สูงอายุ และหน่วยงานในสังกัด พม. ที่อยู่ในจังหวัดนั้น
.
อ่านเพิ่มเติม คลิก : https://www.thaigov.go.th/news/contents/details/80076
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“เกณิกา” เผย ”รัฐบาล“ ห่วงใยโรคหัดและไอกรนในเด็ก ชี้ เด็กรับวัคซีนขั้นพื้นฐานน้อยลง เชิญชวนผู้ปกครองนำบุตรหลานรับวัคซีนพื้นฐาน ช่วยเสริมสร้างภูมิคุ้มกัน ฟรี
วันพฤหัสบดีที่ 14 มีนาคม 2567
14/03/2567
​“เกณิกา” เผย ”รัฐบาล“ ห่วงใยโรคหัดและไอกรนในเด็ก ชี้ เด็กรับวัคซีนขั้นพื้นฐานน้อยลง เชิญชวนผู้ปกครองนําบุตรหลานรับวัคซีนพื้นฐาน ช่วยเสริมสร้างภูมิคุ้มกัน ฟรี
​“เกณิกา” เผย ”รัฐบาล“ ห่วงใยโรคหัดและไอกรนในเด็ก ชี้ เด็กรับวัคซีนขั้นพื้นฐานน้อยลง เชิญชวนผู้ปกครองนําบุตรหลานรับวัคซีนพื้นฐาน ช่วยเสริมสร้างภูมิคุ้มกัน ฟรี
วันที่ 14 มี.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า รัฐบาลภายใต้การนําของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีความห่วงใยและใส่ใจสุขภาพของประชาชนทุกช่วงวัย โดยเฉพาะในเด็กเล็ก ซึ่งกระทรวงสาธารณสุข โดยกรมการแพทย์ ที่รับผิดชอบโดยตรงเล็งเห็นว่าเด็กอาจเสี่ยงติดโรคหัดและไอกรน ที่อาจนําไปสู่ภาวะแทรกซ้อนรุนแรง เช่น ปอดอักเสบ อาจส่งผลให้สียชีวิตได้ โดยเฉพาะในกลุ่มเด็กที่มีโรคประจําตัว ซึ่งสถานการณ์โรคหัดในปี 2567 มีแนวโน้มเพิ่มขึึ้นอย่างต่อเนื่อง โดยพบผู้ป่วยเพิ่มมากขึ้นใน 3 จังหวัดชายแดนภาคใต้ ประกอบกับอัตราการฉีดวัคซีนในเด็กเล็กลดลงเหลือ 86.4% จากเกณฑ์มาตรฐาน 95% อาจนําไปสู่การระบาดของโรคได้
น.ส.เกณิกา กล่าวต่อว่า รัฐบาลมีความห่วยใยการป่วยด้วยโรคหัด และไอกรน อาจนําไปสู่ภาวะแทรกซ้อนรุนแรง เช่น ปอดอักเสบ อาจส่งผลให้เสียชีวิตได้ โดยเฉพาะในกลุ่มเด็กที่มีโรคประจําตัว และช่วงหลังก็เริ่มพบในเด็กอายุมากกว่า 5 ปีเพิ่มขึ้น ซึ่งเกือบทั้งหมดไม่ได้รับวัคซีนมาก่อน โดยการเข้าถึงวัคซีนไอกรนในเด็กไทยที่ครบโดส 5 เข็ม ในปัจจุบันนี้ยังไม่ถึง 90% ซึ่งรัฐบาลตั้งเป้าให้มีการฉีดถึง 100%
“รัฐบาลขอประชาสัมพันธ์ไปยังประชาชน เชิญชวนให้นําบุตรหลานของท่านไปฉีดวัคซีนป้องกันโรคไอกรน ซึ่งเป็น 1 ในวัคซีนพื้นฐานที่เด็กทุกคนจะต้องได้รับตามชุดสิทธิประโยชน์ของสํานักงานหลักประกันสุขภาพแห่งชาติ (สปสช.) เป็นการฉีดโดยไม่เสียค่าใช้จ่ายใดๆ นอกจากนี้ขอให้ตรวจสอบการได้รับวัคซีนพื้นฐานของลูกหลาน ว่าได้ครบตามกําหนดหรือไม่ ถ้ายังขาดอยู่ ก็ขอให้รีบไปรับ ให้ครบตามกําหนดโดยเร็ว เพื่อป้องกันการระบาดของโรค เช่นโรคหัด โปลิโอ โรคคอตีบ ไอกรน และโรคอื่นๆที่ป้องกันได้ด้วยวัคซีน“น.ส.เกณิกา กล่าว
รัฐบาลไทย-ข่าวทำเนียบรัฐบาล-กระทรวงการคลังดำเนินการจัดสรรพันธบัตรออมทรัพย์ของกระทรวงการคลัง ในปีงบประมาณ พ.ศ. 2567 ครั้งที่ 1 สำหรับประชาชน เต็มวงเงิน 25,000 ล้านบาท
วันพฤหัสบดีที่ 14 มีนาคม 2567
14/03/2567
กระทรวงการคลังดําเนินการจัดสรรพันธบัตรออมทรัพย์ของกระทรวงการคลัง ในปีงบประมาณ พ.ศ. 2567 ครั้งที่ 1 สําหรับประชาชน เต็มวงเงิน 25,000 ล้านบาท
สบน.แจ้งผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ.2567 ครั้งที่ 1 วงเงิน 25,000 ลบ. โดยผู้จองซื้อทุกรายจะได้รับ SMS แจ้งผลการจัดสรรพันธบัตรจากธนาคารตัวแทนจําหน่ายภายในวันที่ 14 มี.ค.2567
นายพชร อนันตศิลป์ ผู้อํานวยการสํานักงานบริหารหนี้สาธารณะ ขอแจ้งผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2567 ครั้งที่ 1 วงเงิน 25,000 ล้านบาท ระหว่างวันที่ 11 – 13 มีนาคม 2567 ให้แก่ประชาชน ซึ่งสามารถจองซื้อได้ตั้งแต่ 1,000 บาท และไม่จํากัดวงเงินจองซื้อ โดยเป็นการจัดสรรในรูปแบบ Small Lot First คือวิธีการจัดสรรพันธบัตรออมทรัพย์ให้กับผู้จองซื้อทุกรายอย่างทั่วถึงและเท่าเทียม ตามเงื่อนไขที่กระทรวงการคลังกําหนด โดยผู้จองซื้อทุกรายจะได้รับ SMS แจ้งผลการจัดสรรพันธบัตรจากธนาคารตัวแทนจําหน่ายภายในวันที่ 14 มีนาคม 2567
ทั้งนี้ ผลการจัดสรรพันธบัตรออมทรัพย์ของกระทรวงการคลัง ในปีงบประมาณ พ.ศ. 2567 ครั้งที่ 1 แบบ Small Lot First จะมีผู้ได้รับจัดสรรวงเงินตั้งแต่ 1,000 บาท และสูงสุดต่อรายที่รวมทุกธนาคารตัวแทนจําหน่ายแล้ว จํานวน 1,515,000 บาท* โดยวงเงินที่ผู้จองซื้อไม่ได้รับจัดสรรพันธบัตรออมทรัพย์ ธนาคารตัวแทนจําหน่ายจะคืนเงินให้แก่ผู้จองซื้อทุกรายภายในวันที่ 14 มีนาคม 2567
ในการนี้ สํานักงานบริหารหนี้สาธารณะขอขอบคุณประชาชนทุกท่านที่ให้ความสนใจลงทุนพันธบัตรออมทรัพย์ของกระทรวงการคลังในครั้งนี้ นอกจากนี้ กระทรวงการคลังจะมีการจําหน่ายพันธบัตรออมทรัพย์สําหรับนิติบุคคลที่ไม่แสวงหากําไรที่กระทรวงการคลังกําหนด วงเงิน 5,000 ล้านบาท รุ่นอายุ 10 ปี อัตราดอกเบี้ยคงที่ร้อยละ 3.00 ต่อปี จะเปิดจําหน่ายระหว่างวันที่ 18 – 19 มีนาคม 2567 โดยผู้สนใจสามารถสอบถามเงื่อนไขและวิธีการจัดจําหน่ายเพิ่มเติมได้ที่ธนาคารตัวแทนจําหน่ายทั้ง 4 แห่ง ได้แก่ ธนาคารกรุงไทย จํากัด (มหาชน) ธนาคารกรุงเทพ จํากัด (มหาชน) ธนาคารกสิกรไทย จํากัด (มหาชน) และธนาคารไทยพาณิชย์ จํากัด (มหาชน)
รัฐบาลไทย-ข่าวทำเนียบรัฐบาล-คุณากร ผู้ช่วยเลขาฯ รัฐมนตรีเกษตร ลงพื้นที่สุรินทร์ มอบโค-กระบือ แก่เกษตรกร 108 ราย พร้อมรณรงค์ฉีดวัคซีนป้องกันโรคพิษสุนัขบ้า
วันพฤหัสบดีที่ 14 มีนาคม 2567
คุณากร ผู้ช่วยเลขาฯ รัฐมนตรีเกษตร ลงพื้นที่สุรินทร์ มอบโค-กระบือ แก่เกษตรกร 108 ราย พร้อมรณรงค์ฉีดวัคซีนป้องกันโรคพิษสุนัขบ้า
คุณากร ผู้ช่วยเลขาฯ รัฐมนตรีเกษตร ลงพื้นที่สุรินทร์ มอบโค-กระบือ แก่เกษตรกร 108 ราย พร้อมรณรงค์ฉีดวัคซีนป้องกันโรคพิษสุนัขบ้าสร้างความปลอดภัยให้กับประชาชนและสัตว์เลี้ยง
นายไชยา พรหมา รัฐมนตรีช่วยว่าการกระทรวงเกษตรและสหกรณ์ มอบหมายให้ นายคุณากร ปรีชาชนะชัย ผู้ช่วยเลขานุการรัฐมนตรีว่าการกระทรวงเกษตรและสหกรณ์ ลงพื้นที่ดําเนินภารกิจตามนโยบายกระทรวงและสหกรณ์ ณ จังหวัดสุรินทร์ โดยมีผู้บริหาร เจ้าหน้าที่สังกัดกระทรวงเกษตรและสหกรณ์ และหน่วยงานส่วนจังหวัดให้การต้อนรับในพื้นที่ สําหรับการลงพื้นที่ในช่วงเช้า นายคุณากร ผู้ช่วยเลขานุการ รมว.กษ. เป็นประธานพิธีมอบโค ตามโครงการธนาคารโค-กระบือ เพื่อเกษตรกรตามพระราชดําริ ณ สนามกีฬาบ้านอาคต หมู่ 5 ตําบลบุแกรง อําเภอจอมพระ จังหวัดสุรินทร์ เพื่อน้อมสํานึกในพระมหากรุณาธิคุณของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตร และช่วยเกษตรกรให้มีโค-กระบือไว้ใช้งาน ให้เกิดการเพิ่มผลผลิตทางการเกษตร ส่งผลให้เกษตรกรมีรายได้เพิ่มขึ้น ซึ่งในวันนี้มีการมอบโค จํานวน 108 ตัว แก่เกษตรกรในพื้นที่ 108 ราย และมอบเวชภัณฑ์ 5 ชุด (ยารักษาโรค และแร่ธาตุสําหรับเลี้ยงสัตว์) รวมถึงท่อนพันธุ์หญ้าสําหรับเลี้ยงสัตว์ จํานวน 5 ชุด  และต้นหม่อนไหมพันล้านแก้จนคนสุรินทร์ จํานวน 2,800 ต้น แก่ตัวแทนเกษตรกรนําไปแจกจ่ายต่อยอดการทําเกษตรต่อไป
หลังจากนั้น ผู้ช่วยเลขาฯ คุณากร เดินทางถึงโรงเรียนบ้านจอมพระ ตําบลจอมพระ อําเภอจอมพระ จังหวัดสุรินทร์    เพื่อเป็นประธานเปิดโครงการ Kick off รณรงค์ฉีดวัคซีนป้องกันโรคพิษสุนัขบ้า และโครงการฝึกอบรมเพื่อสร้างและพัฒนาศักยภาพอาสาปศุสัตว์ต้านโรคพิษสุนัขบ้า จังหวัดสุรินทร์ ปีงบประมาณ 2567 ภายใต้แผนยุทธศาสตร์การดําเนินโครงการสัตว์ปลอดโรค คนปลอดภัยจากโรคพิษสุนัขบ้า ตามพระปณิธานศาสตราจารย์ ดร. สมเด็จเจ้าฟ้าฯ กรมพระศรีสวางควัฒนวรขัตติยราชนารี กระทรวงเกษตรและสหกรณ์ และหน่วยงานที่เกี่ยวข้อง จึงได้ดําเนินงานจัดอบรมให้ความรู้เจ้าหน้าที่ เพื่อส่งต่อความรู้สู่ประชาชนในพื้นที่ เพื่อให้โรคพิษสุนัขบ้าหมดไปจากประเทศไทย ซึ่งที่อําเภอจอมพระเห็นความสําคัญของโครงการนี้และจัดกิจกรรมอย่างต่อเนื่อง โดยนายคุณากร ผู้ช่วยเลขาฯ รมว.กษ. ได้มอบเกียรติบัตรให้กับผู้มีส่วนร่วมในกิจกรรม ได้แก่ โรงเรียนบ้านจอมพระ และเทศบาลจอมพระ รวมถึงมอบอุปกรณ์ฉีดวัคซีนแก่อาสาปศุสัตว์ 5 ชุด อาหารสุนัข 5 ชุด และมอบพันธุ์ปลาให้ตัวแทนเกษตรกร อีกด้วย
นอกจากนี้ นายคุณากร ปรีชาชนะชัย ผู้ช่วยเลขานุการรัฐมนตรีเกษตรฯ ได้เดินทางไปยังสวนเฉลิมพระเกียรติฯ (สวนใหม่) ตําบลนอกเมือง อําเภอเมือง จังหวัดสุรินทร์ เพื่อร่วมพิธีเปิดงานธงฟ้าราคาประหยัด จังหวัดสุรินทร์ โดยมี นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธานพิธีเปิดดังกล่าว รวมถึงเยี่ยมชมร้านค้าและนิทรรศการของกระทรวงเกษตรฯ ในงานธงฟ้าราคาประหยัด อีกด้วย
รัฐบาลไทย-ข่าวทำเนียบรัฐบาล-รมว.แรงงาน พิพัฒน์ เพิ่มการจ้างงานแรงงานอู่ต่อเรือทันที 3 พันคน หลังเจรจา 5 เอกชนยักษ์ใหญ่เกาหลี
วันพุธที่ 13 มีนาคม 2567
13/03/2567
รมว.แรงงาน พิพัฒน์ เพิ่มการจ้างงานแรงงานอู่ต่อเรือทันที 3 พันคน หลังเจรจา 5 เอกชนยักษ์ใหญ่เกาหลี
วันที่ 13 มีนาคม 2567 นายพิพัฒน์ รัชกิจประการ รัฐมนตรีว่าการกระทรวงแรงงาน พร้อมด้วยนายสมชาย มรกตศรีวรรณ อธิบดีกรมการจัดหางาน นายสมาสภ์ ปัทมะสุคนธ์ ผู้ตรวจราชการ กระทรวงแรงงาน
ผู้แทนสมาคมนายจ้างส่งเสริมแรงงานไทย และสมาคมการจัดหางานไทยไปต่างประเทศ หารือร่วมกับกลุ่มผู้ประกอบกิจการอู่ต่อเรือภาคเอกชน เพิ่มการจ้างงาน 3,000 อัตรา พร้อมเตรียม MOU ฝึกทักษะแรงงานไทยส่งทํางานอู่ต่อเรือเกาหลีใต้ ณ ห้องประชุม 1 ชั้น 31 โรงแรม LOTTE HOTEL SEOUL โดยมี นายนิธิพัฒน์ วัฒนสุวกุล อัครราชทูตที่ปรึกษา (ฝ่ายแรงงาน) เข้าร่วมในครั้งนี้ด้วย
นายพิพัฒน์ กล่าวว่า กลุ่มผู้ประกอบกิจการอู่ต่อเรือจํานวน 5 บริษัท ซึ่งประกอบด้วย บริษัท HD Hyundai Heavy Industry บริษัท Hyundai Mipo Dockyard บริษัท Hyundai Samho บริษัท Samsung Heavy Industries และบริษัท Hanwha Ocean ที่ได้พบในวันนี้เป็นภาคเอกชนขนาดใหญ่ที่มีชื่อเสียง และศักยภาพในการจ้างงานของสาธารณรัฐเกาหลีอย่างยิ่ง ซึ่งทั้งหมดชื่นชมแรงงานไทยว่าฝีมือดี และแจ้งว่ามีความต้องการจ้างแรงงานประมาณ 3,000 อัตรา ในตําแหน่งช่างเชื่อม ช่างเครื่องกล และเครือบริษัทฮุนไดทั้ง 3 แห่ง ได้แก่ บริษัท HD Hyundai Heavy Industry บริษัท Hyundai Mipo Dockyard บริษัท Hyundai Samho ยังเสนอให้มีการลงนามความร่วมมือกับกระทรวงแรงงาน เพื่อรับแรงงานไทยทุกคนที่ผ่านการอบรมทักษะฝีมือ และการอบรมทักษะภาษาเกาหลีจากกรมพัฒนาฝีมือแรงงาน เพื่อทํางานในอุตสาหกรรมอู่ต่อเรือ ณ สาธารณรัฐเกาหลี โดยฝ่ายไทยได้เสนอจัดส่งแรงงานทักษะในสาขาวิศกรรมอู่ต่อเรือ วิศกรรมสมุทรศาสตร์ วิศวกรอิเล็กทรอนิกส์สื่อสาร ที่มีความพร้อมในเรื่องทักษะภาษาอังกฤษ และสามารถเรียนรู้ทักษะภาษาเกาหลีเพิ่มเติมได้ นอกจากนี้ยังได้รับฟังปัญหาและอุปสรรคในกระบวนการจัดส่งแรงงาน ซึ่งหลังจากชี้แจง แลกเปลี่ยนข้อมูลระหว่างกันแล้ว กลุ่มผู้ประกอบการเกาหลีรู้สึกมีความเชื่อมั่นในกระบวนการจัดส่งแรงงานมากขึ้น ซึ่งจะนําไปสู่ความต้องการจ้างแรงงานไทยที่เพิ่มขึ้นด้วย
ด้านนายสมชาย มรกตศรีวรรณ อธิบดีกรมการจัดหางาน กล่าวว่า การเดินทางเยือนสาธารณรัฐเกาหลีในครั้งนี้ มีเป้าหมายสําคัญคือการเพิ่มโอกาสการจัดส่งแรงงานไทยไปทํางานต่างประเทศ ตามนโยบายที่ท่านรัฐมนตรีฯ พิพัฒน์มอบไว้ให้กรมการจัดหางาน ซึ่งตลาดแรงงาน E-7 เป็นตลาดที่จะเติบโตขึ้น และดึงดูดแรงงานต่างชาติ สาขางานช่างจากหลายประเทศ เนื่องจากให้ค่าตอบแทนสูงและมีความต้องการแรงงานจํานวนมาก และเป็นตลาดเดียวของเกาหลีใต้ที่เปิดโอกาสให้มีบริษัทจัดหางานมาเป็นตัวกลางในการจัดส่ง โดยไม่จําเป็นต้องเป็นระบบรัฐต่อรัฐ ซึ่งกรมการจัดหางานพร้อมให้การสนับสนุนและส่งเสริมให้คนไทยได้ไปทํางานในเกาหลีใต้มากขึ้น โดยขณะนี้กรมการจัดหางานอยู่ระหว่างพัฒนา แพลตฟอร์ม เพื่อพัฒนาทักษะด้านภาษาให้กับแรงงานไทยโดยเฉพาะภาษาเกาหลี นอกจากนี้จะดําเนินการในส่วนที่เกี่ยวข้องตามภารกิจการจัดส่งแรงงานไทย และทํางานร่วมกับกรมพัฒนาฝีมือแรงงานในการพัฒนาฝึกอบรมฝีมือก่อนการเดินทาง เพื่อเตรียมความพร้อมในการจัดส่งแรงงานไทยวีซ่าทักษะฝีมือ (E- 7) ไปทํางานในอุตสาหกรรมต่อเรือตามความต้องการของเกาหลีใต้ต่อไป
รัฐบาลไทย-ข่าวทำเนียบรัฐบาล-​“ดร. นลินี ทวีสิน” หารือ ทูตฮังการี หนุนวีซ่าฟรี และ FTA THAI - EU พร้อมยกระดับความร่วมมือในทุกมิติ ผลักดัน Soft Power ไทย ขยายความร่วมมือ ท่องเที่ยว ศึกษา อุตสาหกรรมป้องกันประเทศ
วันพฤหัสบดีที่ 14 มีนาคม 2567
14/03/2567
​“ดร. นลินี ทวีสิน” หารือ ทูตฮังการี หนุนวีซ่าฟรี และ FTA THAI - EU พร้อมยกระดับความร่วมมือในทุกมิติ ผลักดัน Soft Power ไทย ขยายความร่วมมือ ท่องเที่ยว ศึกษา อุตสาหกรรมป้องกันประเทศ
​“ดร. นลินี ทวีสิน” หารือ ทูตฮังการี หนุนวีซ่าฟรี และ FTA THAI - EU พร้อมยกระดับความร่วมมือในทุกมิติ ผลักดัน Soft Power ไทย ขยายความร่วมมือ ท่องเที่ยว ศึกษา อุตสาหกรรมป้องกันประเทศ
วันที่ 14 มีนาคม 2567 ดร. นลินี ทวีสิน หารือทูตฮังการี ยินดีที่เศรษฐกิจของทั้งสองประเทศขยายตัวต่อเนื่อง มีโอกาสขยายความร่วมมือในอีกหลายมิติ อาทิ Soft power ของไทย เช่น อาหารและมวยไทย การท่องเที่ยว การศึกษา และอุตสาหกรรมป้องกันประเทศ ปลื้มฮังการีพร้อมสนับสนุนการเจรจา FTA Thai – EU และวีซ่าฟรี สําหรับประเทศในเชงเก้น
ดร.นลินี ทวีสิน ผู้แทนการค้าไทย เปิดเผยหลังจากการหารือร่วมกับนายชานโดร์ ชีโปช เอกอัคราชทูตฮังการีประจําประเทศไทยว่าทั้งสองฝ่ายต่างยินดีที่สถานการณ์ทางเศรษฐกิจของทั้งสองประเทศขยายตัวอย่างต่อเนื่อง โดยในปี 2566 มูลค่าการค้ารวมระหว่างกัน ทําสถิติระดับสูงสุดใหม่ที่กว่า 770 ล้านดอลลาร์สหรัฐ และยินดีที่ในปี 2566 ไทยและฮังการีมีการจัดตั้งสภาหอการค้าฮังการี-ไทย ซึ่งจะสนับสนุนการสร้างเครือข่ายระหว่างผู้ประกอบการ 2 ประเทศ นอกจากนี้ หอการค้าและอุตสาหกรรมฮังการี (HCCI) ยังได้มีการจัดตั้งคณะกรรมการอาเซียนเพื่อผลักดันการทําธุรกิจของฮังการีในประเทศสมาชิกอาเซียนอีกด้วย
ผู้แทนการค้าไทย เปิดเผยเพิ่มเติมว่า ไทยและฮังการียังมีโอกาสในการขยายความร่วมมืออีกมาก ไม่ว่าจะเป็นในด้านการผลักดัน Soft Power ไทย อาทิ อาหารไทย ที่เป็นชื่นชอบของชาวฮังการี หรือกีฬามวยไทย ซึ่งท่านทูตฮังการีได้ชื่นชมถึงความน่าสนใจและความเป็นเอกลักษณ์ของกีฬาประเภทนี้ การท่องเที่ยว ซึ่งในปัจจุบันมีชาวฮังการีเดินทางมาไทย 29,000 คน และมีชาวไทยเดินทางไปฮังการีประมาณ 9,400 คนต่อปี ซึ่งทั้งสองประเทศมีโอกาสในการเพิ่มจํานวนนักท่องเที่ยวอีกมาก การศึกษา ซึ่งฝ่ายฮังการีมีความก้าวหน้า โดยเฉพาะสาขาวิทยาศาสตร์และคณิตศาสตร์ ตนและท่านทูตยังได้หารือถึงโอกาสในการเชื่อมโยงระหว่างมหาวิทยาลัยสองประเทศ ตลอดจนความการพัฒนาร่วมมือในด้านอุตสาหกรรมป้องกันประเทศ
ดร. นลินีฯ กล่าวทิ้งท้ายว่า ในช่วงระหว่างเดือนกรกฎาคม - ธันวาคม 2567 รัฐบาลฮังการีจะเป็นประธานสภาแห่งสหภาพยุโรป หรือ (Presidency of the Council of the European Union) ตนจึงได้ใช้โอกาสนี้ในการขอรับการสนับสนุนการเจรจา FTA Thai – EU ซึ่งตนและท่านทูตเห็นว่า FTA ฉบับดังกล่าวจะเป็นประโยชน์กับทั้งสองฝ่าย โดยจะเป็นการเพิ่มแต้มต่อสําหรับฮังการีในการส่งสินค้ามายังประเทศไทย ในขณะที่จะเป็นโอกาสที่ดีของไทย ทั้งในแง่ขยายโอกาสทางการค้าและการลงทุน กับประเทศสมาชิก EU 27 ประเทศ และดึงดูดการลงทุนจากต่างประเทศ รวมถึงการพัฒนา ศักยภาพของไทยผ่านการยกระดับมาตรฐานด้านกฎระเบียบภายในประเทศ นอกจากนี้ ฝ่ายฮังการียังได้แสดงความพร้อมในการสนับสนุนข้อเสนอของไทยในการยกเว้นการตรวจลงตราวีซ่า หรือ วีซ่าฟรี สําหรับประเทศในเชงเก้น เนื่องจากสอดคล้องกับนโยบายหลักของรัฐบาลฮังการีที่ให้ความสําคัญกับความเชื่อมโยง